b'\n_START_ARTICLE_\nRon Reagan\n_START_PARAGRAPH_\nRonald Prescott "Ron" Reagan (s. 20. toukokuuta 1958 Los Angeles, Kalifornia) on yhdysvaltalainen poliittinen kommentaattori ja kirjailija. H\xc3\xa4n on Yhdysvaltain entisen presidentin Ronald Reaganin nuorin poika. Ron Reagan tunnetaan liberaalisena ja ateistisena ajattelijana, mik\xc3\xa4 poikkeaa h\xc3\xa4nen is\xc3\xa4ns\xc3\xa4 konservatiivisesta arvomaailmasta. Vuonna 2011 ilmestyi kirja My Father at 100: A Memoir, jossa Ron Reagan k\xc3\xa4sittelee is\xc3\xa4ns\xc3\xa4 nuoruusvuosia ja viimeisi\xc3\xa4 hetki\xc3\xa4 Alzheimerin taudin murtamana. Kirjasta nousi kohu Yhdysvalloissa, kun Reagan esitti ep\xc3\xa4ilyn, ett\xc3\xa4 h\xc3\xa4nen is\xc3\xa4ll\xc3\xa4ns\xc3\xa4 oli Alzheimerin oireita jo toisen presidenttikauden vaaliv\xc3\xa4ittelyss\xc3\xa4.'